Държавен вестник, бр. 117, 2002 г., стр. 4

С Т Р .  4
Д Ъ Р Ж А В Е Н   В Е С Т Н И К
Б Р О Й  117
(4) Министърът на финансите предоставя на
митническата администрация информация за
издадените и отменените разрешения, както и
списъците по чл. 58б, ал. 3, т. 4.”
§ 10. В чл. 59 се правят следните изменения
и допълнения:
1. Точка 6 се изменя така:
“6. се внасят безвъзмездни помощи с изклю-
чение на акцизни стоки, от учебни, лечебни и
здравни заведения, както и от научни, култур-
ни, просветни и социални организации на бю-
джетна издръжка, от министерства, ведомства
и други държавни и общински органи, от Бъл-
гарския червен кръст, от Агенцията за чуждес-
транна помощ и от юридически лица с несто-
панска цел, осъществяващи общественополез-
на дейност и вписани в централния регистър на
юридическите лица с нестопанска цел за об-
щественополезна дейност при Министерство-
то на правосъдието.”
2. В т. 9:
а) в буква “г” думата “употребявано” се за-
личава;
б) в буква “д” след думата “внася” се добавя
“употребявано”;
в)  в буква “к” думата “междудържавните”
се заменя с “международните”;
г) в буква “л” думата “чуждестранни” се
заличава;
д) в буква “п” думите “внасят елементи на”
се заменят с “внася”.
3. В т. 11 думите “инвалиди с първа група
инвалидност” се заменят с “лица с над 90 на сто
трайно намалена работоспособност или трай-
но ограничена възможност за социална адапта-
ция”, а след думите “лица на 6 и повече години”
се добавя “с до 90 на сто включително трайно
намалена работоспособност или трайно огра-
ничена възможност за социална адаптация”.
4. Точка 17 се изменя така:
“17. се внасят:
а) стоки в непроменено състояние, които са
били временно изнесени;
б) стоки, които са били временно изнесени
за ремонт (поправка), ако са изпълнени усло-
вията на чл. 154 от Закона за митниците.”
§ 11. В чл. 64 се правят следните изменения
и допълнения:
1. В ал. 1:
а) точка 2 се изменя така:
“2. данъкът по облагаемата доставка е на-
числен по смисъла на чл. 55, ал. 6 от регист-
рирано по този закон лице (доставчик) най-
късно към датата, на която изтича данъчният
период, следващ периода, през който е въз-
никнало данъчното събитие за облагаемата
доставка;”;
б) в т. 4 накрая се добавя “или е начислен от
вносителя по реда на чл. 58а”.
2.Алинеи 3 и 4 се изменят така:
“(3) Получателят на суми, преведени от
“ДДС-сметка” на основание, различно от пла-
щане за данък върху добавената стойност, без
основание или с отпаднало основание, е за-
дължен да ги преведе обратно по “ДДС-смет-
ката” на платеца в срок до 14 дни от края на
календарния месец, през който са получени
сумите или е отпаднало основанието за пре-
веждането им. Ако сумите не бъдат върнати в
този срок, задълженията по този закон на
платеца, установени след проверка или реви-
зия, се внасят или събират от получателя до
размера на полученото.
(4) Обезпечение и принудително изпълнение
по Гражданския процесуален кодекс срещу
“ДДС-сметка” не се допуска. Обезпечение и
принудително изпълнение по Данъчния проце-
суален кодекс срещу “ДДС-сметка” се допуска
само за задължения, възникнали на основание
на този закон.”
§ 12. В чл. 65, ал. 4, т. 2 накрая се поставя за-
петая и се добавя “освен в случаите, когато данъ-
кът е начислен в сроковете по чл. 64, ал. 1, т. 2”.
§ 13. В чл. 66 ал. 2 се изменя така:
“(2) Размерът на правото на частичен данъ-
чен кредит се определя по ред и начин, опреде-
лени в правилника за прилагане на закона.”
§ 14. Член 75 се изменя така:
“Чл. 75. (1) Вносителят на стоки внася ефек-
тивно начисления от митническите органи да-
нък в републиканския бюджет, както следва:
1. по сметка на съответното митническо
учреждение, оформящо вноса;
2. по сметка на съответното митническо
учреждение, оформящо вноса, или в касата на
митническото учреждение, когато вносител е
нерегистрирано по този закон физическо лице,
което не е едноличен търговец.
(2) Данъкът по ал. 1 не може да се прихваща
от данъчните или митническите органи с други
задължения.
(3) Митническите органи разрешават вдига-
нето на стоките след заплащане или обезпеча-
ване на начисления данък по реда, определен за
митническото задължение.
(4) Митническата администрация предоста-
вя на данъчната администрация информация
за приетите митнически декларации и получе-
ните плащания на данъка при внос по електро-
нен път в срок до 14 дни от изтичането на всеки
календарен месец. Информацията се подава при
условия и по ред, определени със заповед на
министъра на финансите.”
§ 15. В чл. 77 се правят следните изменения:
1. В ал. 2, изречение второ думите “начисле-
ния му за периода данък” се заменят с “начис-
ления му данък, за който е упражнено правото
на данъчен кредит за периода”.
2. Алинея 5 се изменя така:
“(5) Данък, подлежащ на възстановяване,
невъзстановен без основание или невъзстано-
вен поради отпаднало основание в предвидени-
те в този закон срокове, се възстановява ведно
със законната лихва за забава.”
§ 16. В чл. 78 се правят следните изменения
и допълнения:
1. Досегашният текст става ал. 1, като в т. 7
думите “но за не повече от 6 месеца, считано от
датата на уведомяване за данъчна ревизия” се
заменят с “в срока по чл. 68, ал. 5—7 от Данъч-
ния процесуален кодекс”.
2. Създават се ал. 2 и 3:
“(2) Срокът за възстановяване по чл. 77, ал. 2
не спира в случаите, когато лицето е платило
чрез “ДДС-сметка”, включително по внос, но